[১] উত্তর বারিধারাকে বড় ব্যবধানে হারালো মোহামেডান | আমাদের সময়.কম – AmaderShomoy.com
[১] উত্তর বারিধারাকে বড় ব্যবধানে হারালো মোহামেডান
প্রকাশের সময় : March 15, 2020, 9:22 am
আপডেট সময় : March 15, 2020 at 2:11 pm
নিজস্ব প্রতিবেদক : [২] চলতি প্রিমিয়ার লিগে এই প্রথম কোনো ম্যাচে চার গোল পেল মোহামেডান স্পোর্টিং ক্লাব। বঙ্গবন্ধু জাতীয় স্টেডিয়ামে শনিবার ৪-১ গোলে জেতা মোহামেডানের অর্জন ছয় ম্যাচে ১২ পয়েন্ট। চতুর্থ হারের স্বাদ পাওয়া উত্তর বারিধারার পয়েন্ট ১, এক ম্যাচ কম খেলেছে তারা।
[৩] তৃতীয় মিনিটে সুযোগ নষ্টের পর ২৪তম মিনিটে উত্তর বারিধারাকে আবারও হতাশ করেন লিওনার্দো ভিয়েরা লিমা। আরিফ হোসেনের আড়াআড়ি পাস পেয়ে গোলমুখে অরক্ষিত থাকা এই ব্রাজিলিয়ান ফরোয়ার্ড বাইরে মারেন। প্রতিপক্ষের আত্মঘাতী গোলে ৩১তম মিনিটে এগিয়ে যায় মোহামেডান। হাবিবুর রহমান সোহাগের ফ্রি কিক ডি-বক্সের জটলার ভেতর থেকে বিপদমুক্ত করতে গিয়ে নিজেদের জালে জড়িয়ে দেন সুমন রেজা।
[৪] ৫২তম মিনিটে নয়ন মিয়ার কর্নারে মারুফ আহমেদ প্লেসিং শটে সমতায় ফেরান লিগে এখনও জয়হীন উত্তর বারিধারাকে।
৭১তম মিনিটে ফের এগিয়ে যায় আগের ম্যাচে বসুন্ধরা কিংসকে হারানো মোহামেডান। বাইলাইন থেকে সুলেমানে দিয়াবাতের ক্রসে হেডে জাল খুঁজে নেন আমির হাকিম বাপ্পী।
৬ মার্চের মধ্যে মেয়াদোত্তীর্ণ কমিটির সম্মেলন সম্পন্ন এবং সদস্য সংগ্রহ অভিযান জোরদার করতে তৃর্ণমূলে চিঠি পাঠাবে আ.লীগ ≣ ≣ [১] করোনা: চকবাজারে কয়েকটি ভবন লকডাউনে
[৫] চার মিনিট পর সতীর্থের বাড়ানো বল নিয়ন্ত্রণে নিয়ে এক ডিফেন্ডারকে কাটিয়ে ডান পায়ের বাঁকানো শটে ব্যবধান বাড়ান মালির ফরোয়ার্ড দিয়াবাতে। দ্বিতীয়ার্ধের যোগ করা সময়ে দিয়াবাতের পাস ধরে গায়ের সঙ্গে লেগে থাকা ডিফেন্ডারকে ছিটকে দেওয়ার পর গোলরক্ষককে কাটিয়ে বাঁ পায়ের নিখুঁত শটে জয় নিশ্চিত করেন ওবি মোনেকে।